கட்டுமான தூசி, வாகனப் புகை, நிலக்கரியைப் பயன்படுத்தும் மின்னுற்பத்தி நிலையங்கள், மின்னியற்றிகள், தொழிற்சாலைகள் போன்றவற்றிலிருந்து வெளியாகும் புகை போன்றவற்றால் காற்று மாசுபாடு ஏற்படுகிறது. 2010-ம் ஆண்டின் ஆய்வைப் பொறுத்தவரை சென்னையின் காற்று மாசுபாட்டுக்கு வாகனப் புகை 17 சதவீதமும், மின்னுற்பத்தி நிலையங்கள், தொழிற்சாலைகள் போன்றவை 17 சதவீதமும், கழிவையும் குப்பையையும் எரிப்பது 8 சதவீதமும் காரணமாக இருக்கின்றன.